EPG คาดกำไรไตรมาส 1/65 แตะ 400 ลบ. แถมได้รับประโยชน์บาทอ่อน
EPG คาดกำไรไตรมาส 1/65 แตะ 400 ลบ. แถมได้รับประโยชน์บาทอ่อน โบรกฯเชียร์ซื้อเป้า 14.30 บาท
EPG คาดกำไรไตรมาส 1/65 แตะ 400 ลบ. แถมได้รับประโยชน์บาทอ่อน โบรกฯเชียร์ซื้อเป้า 14.30 บาท
21 ก.ค. 2564

บล.โนมูระ พัฒนสิน ระบุในบทวิเคราะห์วันนี้(15ก.ค.64) ว่า บริษัท อีสเทิร์นโพลีเมอร์ กรุ๊ป จำกัด (มหาชน) หรือ EPG  (TP22F 14.3*) คาดกำไรปกติไตรมาส 1/2565 ที่ 400 ลบ. (+235% เทียบช่วงเดียวกันของปีก่อน, +14% เทียบไตรมาสก่อนหน้าq) จาก 1) รายได้รวมเพิ่มขึ้น เพราะกิจกรรมทางเศรษฐกิจที่กลับมาดำเนินการตามปกติ ซึ่งธุรกิจชิ้นส่วนยานยนต์ (ARK) ฟื้นตัวเด่น จากยอดขาย Main Products ที่เพิ่มขึ้น ตามยอดการผลิตรถยนต์ที่เพิ่มขึ้น และยอดขายของ TJM ที่เพิ่มขึ้น ตามความต้องการอุปกรณ์ตกแต่งรถเพิ่มขึ้น
2) GPM สูงขึ้น จากการเพิ่มขึ้นของ utilization rate และการทยอยปรับราคาขายขึ้น เพื่อชดเชยกับต้นทุนการผลิตที่เพิ่มขึ้น 3) ผลประกอบการบริษัทร่วมค้ามากขึ้น ตามยอดการผลิตรถทั้งในประเทศและต่างประเทศที่ดีขึ้น
โดยประเมินกำไรปี 2565 โต 19%เทียบช่วงเดียวกันของปีก่อนที่ 1,455 ลบ. และเติบโต เทียบช่วงเดียวกันของปีก่อนต่อเนื่องถึงปี 24F จากการเพิ่มขึ้นของรายได้รวม GPM และผลประกอบการของบริษัทร่วมค้า
ด้าน Valuation: ราคาหุ้นปัจจุบันซื้อขายที่ระดับ PER22F ที่ 24 เท่า ใกล้เคียงค่าเฉลี่ยย้อนหลังที่ 23 เท่า
ส่วน Catalyst: เป็นหุ้นที่คาดมีโมเมนตัมกำไรดีในช่วง 2 ไตรมาสจากนี้ และอยู่ใน Theme การลงทุนทั้งกลุ่มรถยนต์ฟื้นตัว และแนวโน้มการใช้ Food packaging ขยายตัว + เป็นอีกหุ้นได้รับประโยชน์จากเงินบาทที่อ่อนค่า